《为柴怀叔殿院题世彩堂》
宋代·喻良能

庆积门阑久，祥钟家世醲。
乘骢惊创见，戏彩觉重逢。
鲐耋频三喜，孙曾见八龙。
年龄开九秩，孙子章千钟。
奕叶今荣耀，蝉联旧素封。
家风追万石，眉寿拟三松。
画栋侵银汉，平地浸碧峰。
同心木芍药，并蒂水芙蓉。
委曲颜常悦，骞腾色愈恭。
会须陶谢手，觅句细形容。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。